Mestská časť Bratislava – Nové Mesto
Materiál na rokovanie
Miestneho zastupiteľstva
dňa: 12.6. 2012

 

S P R Á V A
z kontroly  oddelenia sociálnych služieb MÚ B-NM
- referát opatrovateľskej služby
___________________________________________________________________

Predkladá :                                                          	Materiál obsahuje :
---------------                                                                     -------------------------
Ing. Ján Dubravec                                                       	1. Návrh uznesenia
miestny kontrolór	                                  		2. Dôvodovú správu
								3. Správu

Spracovateľ :                                                       	Stanovisko právnej skupiny :
------------------	                                                     --------------------------------------
Ing. Ján Dubravec	                                  	           nie je potreba právneho
miestny kontrolór	                                                     posúdenia

Na rokovanie prizvať :
------------------------------
Ing. Gabriela Vojtechová
poverená vedúca  
oddelenia sociálnych služieb

                     

Jún   2012

Návrh uznesenia	

Miestne zastupiteľstvo  

schvaľuje  

Správu z kontroly  oddelenia sociálnych služieb MÚ B-NM - referát opatrovateľskej služby

a/  s pripomienkami

b/  bez pripomienok

Dôvodová správa

Na základe plánu kontrolnej činnosti útvaru miestneho kontrolóra MČ B-NM              na I. polrok 2012, schváleného uznesením MZ MČ B-NM  č. 8/04 dňa 13.12.2011     a v súlade so Zásadami kontrolnej činnosti samosprávy MČ B-NM,  miestny kontrolór s pracovníkmi útvaru kontroly vykonal kontrolu oddelenia sociálnych služieb MÚ      B-NM, referát opatrovateľskej služby. 
Cieľom kontroly bolo preveriť písomnú agendu spojenú s výkonom opatrovateľskej služby, t.j. podklady súvisiace s rozhodnutiami o poskytovaní opatrovateľskej služby, úhrady za opatrovateľskú službu a úpravy a zrušenia úhrad, resp. zastavenia poskytovania opatrovateľskej služby v súlade so zákonom č. 448/2008 Z.z.               o sociálnych službách a o zmene a doplnení zákona č. 455/1991 Zb.                         o živnostenskom podnikaní v znení n.p. a v súlade so Zásadami určovania úhrad za poskytované opatrovateľské služby pre obyvateľov MČ B-NM. Kontrola bola vykonaná za obdobie rokov 2010 a 2011. 

S P R Á V A
z kontroly  oddelenia sociálnych služieb MÚ B-NM
- referát opatrovateľskej služby
___________________________________________________________________

	Miestny kontrolór mestskej časti Bratislava - Nové Mesto s pracovníčkami útvaru kontroly vykonal na základe plánu kontrolnej činnosti útvaru miestneho kontrolóra MČ B-NM na I. polrok 2012, schváleného uznesením MZ MČ B-NM         č. 8/04 dňa 13.12.2011 a v súlade so Zásadami kontrolnej činnosti samosprávy MČ B-NM, kontrolu oddelenia sociálnych služieb MÚ B-NM, referát opatrovateľskej služby.
	Cieľom kontroly bolo preveriť  písomnú agendu spojenú s výkonom opatrovateľskej služby, t.j. podklady súvisiace s rozhodnutiami o poskytovaní opatrovateľskej služby, úhrady za opatrovateľskú službu a úpravy a zrušenia úhrad, resp. zastavenia poskytovania opatrovateľskej služby v súlade so zákonom              č. 448/2008 Z.z. o sociálnych službách a o zmene a doplnení zákona č. 455/1991 Zb. o živnostenskom podnikaní v znení n.p. a v súlade so Zásadami určovania úhrad za poskytované opatrovateľské služby pre obyvateľov MČ B-NM. Kontrola bola vykonaná za obdobie rokov 2010 a 2011. 

Program kontroly bol zameraný na :

1. Úplnosť dokladov preukazujúcich odkázanosť fyzickej osoby na opatrovateľskú    službu

2. Predpisy a platby úhrad za opatrovateľskú službu

3. Zastavenie poskytovania služby, zníženie, resp. zvýšenie  úhrad za poskytovanú službu v zmysle platného zákona

	Stav na úseku činnosti kontrolovaného referátu bol zisťovaný nepriamou kontrolou, t.j. štúdiom predložených dokladov, súvisiacich s predmetom kontroly.  
	Porovnaním zisteného skutočného stavu so stavom požadovaným bolo zistené, že kontrolované činnosti boli zabezpečované nasledovne :

k bodu  1/:

	Opatrovateľská služba /ďalej len OS/ je sociálna služba, poskytovaná fyzickej osobe, ktorá je odkázaná na pomoc inej fyzickej osoby na zabezpečenie sebaobslužných úkonov, úkonov starostlivosti o svoju domácnosť a základných sociálnych aktivít. Uvedený druh sociálnej služby je poskytovaný občanom s trvalým pobytom v MČ B-NM v čase od 8,00 hod. do 15,30 hod. počas pracovných dní v ich domácom prostredí. Je to terénna forma pomoci, poskytovaná za účelom riešenia nepriaznivej sociálnej situácie z dôvodu ťažkého zdravotného postihnutia, nepriaznivého zdravotného stavu, keď občan nie je schopný sa samostatne alebo za pomoci blízkych o seba postarať. 
	 Právne vzťahy pri poskytovaní sociálnych služieb, ich financovanie a dohľad nad poskytovaním sociálnych služieb upravuje zákon č. 448/2008 Z.z. o sociálnych službách a o zmene a doplnení zákona č. 455/1991 Zb. o živnostenskom podnikaní  v znení n.p. s účinnosťou od 1.1.2009.
	V zmysle § 62 vyššie citovaného zákona, môžu byť sociálne služby poskytované len na základe zápisu do registra vedeného v MČ B-NM, v súlade         s § 108 zákona o sociálnych službách. MČ B-NM požiadala o zápis do registra poskytovateľov sociálnej služby, a to na základe žiadosti vrátane  príloh podľa  § 64 ods.3 citovaného zákona príslušný VÚC – Bratislavský samosprávny kraj. V registri je priemerne zapísaných okolo 200 opatrovaných občanov s ktorých sa priemerne mesačne poskytujú služby 138 občanom. V roku 2011 bolo na tieto služby čerpaných 186.572,- € z rozpočtu mestskej časti. 
	     Kontrolou súvisiacich dokladov bolo zistené, že  výkon OS pre občanov      v oblasti zabezpečenia sebaobslužných úkonov /stravovanie, obliekanie, osobná hygiena a i./, starostlivosti o domácnosť /nákup potravín, donáška jedla, pranie, bežné upratovanie a i./ a základných sociálnych aktivít /donáška liekov, vybavovanie úradných záležitostí, prechádzky a i./ zabezpečovalo v roku 2010 v priemere           20 opatrovateliek a  v roku 2011 v priemere 23 opatrovateliek.
	Kontrolná skupina, náhodným výberom 42 spisov, preverila kompletnú spisovú dokumentáciu opatrovaných občanov. 
	Kontrolou vyššie uvedenej dokumentácie, zameranej na úplnosť dokladov, preukazujúcich odkázanosť fyzickej osoby na opatrovateľskú službu, v súlade so zákonom o sociálnych službách, neboli zistené nedostatky, pričom bolo zistené nasledovné : 
	V zmysle § 80 písm. c/ bod 1  zákona o sociálnych službách je obec správnym orgánom v konaniach  o odkázanosti na OS. Rozhodnutia starostu MČ B-NM            o odkázanosti na OS boli vydané v náväznosti na doklady s nimi súvisiacimi /žiadosť občana o posúdenie odkázanosti na sociálnu službu, lekársky posudok posudzujúceho lekára s uvedením stupňa odkázanosti na pomoc inej fyzickej osoby/. 
V prípade súhlasu s rozhodnutím o odkázanosti na OS boli na preverovanom referáte podané žiadosti o poskytnutie OS v domácnosti. K žiadosti o poskytnutie OS boli doložené súvisiace doklady, a to posledné rozhodnutie o výške dôchodku zo Sociálnej poisťovne, čestné prehlásenie o majetkových pomeroch a originál právoplatného rozhodnutia o odkázanosti na OS. 
	Prijímateľovi OS vyplýva zo zákona o sociálnych službách povinnosť do ôsmich dní písomne oznámiť poskytovateľovi OS zmeny v skutočnostiach, rozhodujúcich o trvaní odkázanosti na OS, ako aj zmeny v príjmových a majetkových pomeroch, rozhodujúcich o určení sumy úhrady za OS.
	Vykonanou kontrolou bolo preukázané, že OS bola v sledovanom období  poskytovaná občanom na základe dohody o poskytovaní OS, uzatvorenej na základe žiadosti a právoplatného rozhodnutia o odkázanosti na OS. Predmetné dohody obsahovali požadované údaje v súlade s §74 zákona o sociálnych službách /napr. druh poskytovanej sociálnej služby, deň začatia poskytovania OS, rozsah poskytovanej OS, čas poskytovania OS, vypovedanie dohody a i./.  V prípade zmeny skutočností, ktoré boli predmetom dohody o poskytovaní OS, boli tieto zmenené jej dodatkom v súlade s § 73 ods. 11 zákona o sociálnych službách. 
	Ďalej bolo zistené, že  poskytovanie sociálnej služby fyzickej osobe bolo         v prípade ohrozenia života alebo zdravia zabezpečené preverovaným subjektom bezodkladne v súlade s § 8 odst. 6 zákona o sociálnych službách /napr. č.j.146/2011 - klient žijúci sám, po vážnom úraze, a i./.  
	Výkon kontroly ďalej preukázal, že kontrolovaný referát má za hodnotené obdobie vedenú evidenciu prijímateľov OS v súlade s § 95 zákona o sociálnych službách. Na základe predložených dokladov bolo zistené, že k 31.12.2010 bol aktuálny stav opatrovaných občanov v počte 146 a k 31.12.2011 bolo na území MČ B-NM opatrovaných 130 občanov. Bolo zistené, že preverované oddelenie  štvrťročne aktualizuje stav opatrovaných občanov o novozavedené služby                 a ukončené služby z dôvodu pozastavenia výkonu, resp. úmrtia opatrovaných. Predmetné záznamy z aktualizácie stavu opatrovaných sú predkladané prednostovi MÚ B-NM.
	Na základe zistených skutočností kontrolná skupina hodnotí stav na preverovanom úseku činnosti za postačujúci a postup poverených zamestnancov kontrolovaného subjektu pri výkone činnosti v súvislosti s odkázanosťou fyzickej osoby na OS v súlade s príslušnou právnou normou. 

k bodu  2/:

	V zmysle zákona č. 448/2008 Z.z. o sociálnych službách a o zmene                a doplnení zákona č. 455/1991 Zb. o živnostenskom podnikaní  v znení n.p, ktorý určuje právne vzťahy pri poskytovaní sociálnych služieb, ich financovanie a dohľad nad poskytovaním sociálnych služieb, Miestne zastupiteľstvo mestskej časti Bratislava–Nové Mesto prijalo na svojom 16. zasadnutí, konanom dňa 22. 4. 2009, uznesením č.16/13.2, „Zásady určovania úhrad za poskytované opatrovateľské služby“ s platnosťou od 1.5.2009. Uvedené Zásady vymedzujú a oceňujú všetky úkony sebaobsluhy, úkony starostlivosti o domácnosť a základné sociálne aktivity, ktoré sú poskytované opatrovaným občanom.
	Výkon a realizáciu opatrovateľských služieb bol náhodným výberom skontrolovaný u 42 klientov za roky 2010 a 2011, a to od podania žiadosti cez uzatvorenú dohodu o úhrade za poskytovanú opatrovateľskú službu, až po určenie výšky úhrady a jej realizáciu. Bol preverený aj výkon opatrovateľskej služby u vybraných klientov.
	Napriek tomu, že neboli zistené nedostatky vo výkone zabezpečovania agendy u poverených pracovníkov touto agendou, vyskytujú sa sporadické prípady ukončenia, prerušenia, alebo obmedzenia osobných úkonov. Ako dôvody boli uvedené nezáujmy o všetky doteraz poskytované úkony zo strany klienta, najmä        z dôvodu ceny za úkony. No vyskytujú sa aj ojedinelé prípady, že musia byť so súhlasom klienta, obmedzené opatrovateľské úkony iba na dovoz stravy, v dôsledku opakovanej fyzickej agresivity klienta voči opatrovateľkám. Kontrolnou skupinou bolo zistené, že predpisy a platby úhrad za opatrovateľskú službu sú realizované v súlade s prijatými Zásadami určovania úhrad za poskytované opatrovateľské služby a u kontrolovanej skupiny neboli zistené žiadne pohľadávky.

k bodu  3/:

	Podľa § 74 Zákona č.448 o sociálnych službách a o zmene a doplnení zákona č.445/1991 Zb. o živnostenskom podnikaní /živnostenský zákon/ v znení n. p., ak sa podľa ods.11/ zmenia skutočnosti, ktoré sú predmetom zmluvy o poskytovaní sociálnej služby, možno tieto skutočnosti zmeniť dodatkom k zmluve o poskytovaní sociálnej služby, ak si to účastníci v tejto zmluve dohodli. Podľa ods.12/ ak sa zmenia skutočnosti, rozhodujúce na určenie úhrady za sociálnu službu podľa § 73, poskytovateľ sociálnej služby a prijímateľ sociálnej služby sú povinní taktiež uzatvoriť dodatok k zmluve o poskytovaní sociálnej služby. Podľa ods.13/ uvedeného paragrafu prijímateľ sociálnej služby môže jednostranne vypovedať zmluvu o poskytovaní sociálnej služby kedykoľvek aj bez uvedenia dôvodu. Poskytovateľ sociálnej služby môže jednostranne vypovedať zmluvu o poskytovaní služby podľa ods.14/ citovaného paragrafu zákona.
	Kontrolná skupina náhodným výberom osobných spisov opatrovaných preverila oprávnenosť zastavenia poskytovania opatrovateľskej služby, resp. uzatvorenie dodatkov k dohode o poskytovaní opatrovateľskej služby a k dohode o úhrade za opatrovateľskú službu.

- Dohoda o ukončení opatrovateľskej služby v domácnosti /z dôvodu umiestnenia občana v zariadeniach  sociálnej služby, resp. starostlivosti príbuzných o občana/ bola preverená v 19 prípadoch.  
	Dohody o ukončení poskytovania opatrovateľskej služby, ktorými účastníkmi sú starosta MČ B-NM ako štatutár a prijímateľ sociálnej služby, sú vyhotovené na základe písomnej žiadosti prijímateľa sociálnej služby v zmysle zákona č.448/2008 Z.z. o sociálnych službách a o zmene a doplnení zákona č.455/1991 Zb. o živnostenskom podnikaní v znení n.p.. Tlačivo žiadosti o ukončenie poskytovania opatrovateľskej služby je opatrené prehlásením o tom, že všetky zmluvne dohodnuté záväzky podľa dohody o poskytovaní opatrovateľskej služby má  prijímateľ sociálnej služby vyrovnané.
	Kontrolované dohody o ukončení opatrovateľskej služby sú obsiahnuté v evidencii prijímateľov sociálnej služby i v záznamoch o aktuálnom stave opatrovaných občanov na území MČ B-NM, ktoré sú štvrťročne predkladané vedúcou referátu opatrovateľskej služby prednostovi Miestneho úradu B-NM.
           Kontrolou splnenia záväzkov súvisiacich s dohodou o ukončení poskytovania opatrovateľskej služby v náväznosti na dohodu o poskytovaní opatrovateľskej služby a o úhrade za poskytnutú opatrovateľskú službu  nebol zistený vznik pohľadávok. Zmluvne dohodnuté záväzky boli vyrovnané v prípadoch kontrolovaných opatrovaných. Kontrolou všetkých pohľadávok, súvisiacich s dohodami o ukončení opatrovateľskej služby za roky 2010 a 2011 bolo zistené, že všetky zmluvne dohodnuté záväzky boli vyrovnané.

 - Ukončenie opatrovateľskej služby v domácnosti z dôvodu úmrtia bolo preverené v 11 prípadoch, v spisoch ktorých sú doložené kópie úmrtných listov, ktoré boli doručené na základe vyžiadania  referátu opatrovateľskej služby po zistení úmrtia.  
   	Záväzky, súvisiace s úhradou za poskytnuté sociálnej služby podľa dohody o poskytovaní opatrovateľskej služby a o úhrade za poskytnutú opatrovateľskú službu boli pozostalými vyrovnané /pokladňa, zloženka/.
	Kontrolou evidencie prijímateľov sociálnej služby opatrovaných občanov na území mestskej časti Bratislava-Nové Mesto a záznamov, ktoré sú kvartálne predkladané vedúcou referátu opatrovateľskej služby prednostovi MÚ B-NM neboli zistené rozdiely. Úmrtia občanov sú opatrené dátumami úmrtia. 
	
 - Dodatok k dohode o poskytovaní opatrovateľskej služby a úhrade za opatrovateľskú službu bol preverený v 5 prípadoch, a to :
   Č.j.: Soc./3/2012/OS s účinnosťou od 2.1.2012
   /zrušenie všetkých dohodnutých úkonov okrem donášky jedla do domu/
  Č.j.:Soc/172/2011/OS s účinnosťou od 2.11.2011
  /zrušenie dohodnutých úkonov okrem úkonov, súvisiacich s donáškou jedla  a obsluhou/
  Č.j.: Soc/31/2010/OS s účinnosťou od 1.2.2010
  /rozšírenie o sebaobslužné úkony, úkony starostlivosti o domácnosť a základné soc. aktivity/
  Č.j.: Soc/72/2011/OS s účinnosťou od 2.5.2011
  /rozšírenie o úkony – bežné upratovanie domácnosti a starostlivosť o lôžko/
  Č.j.:Soc/149/2011/OS s účinnosťou od 3.10.2011
  /zrušenie niektorých dohodnutých úkonov a rozšírenie o úkon vynášania drobného odpadu/. 
	Dodatky k dohodám o poskytovaní opatrovateľskej služby a úhrade za opatrovateľskú službu, ktorými účastníkmi sú starosta MČ B-NM ako štatutár a prijímateľ sociálnej služby, sú vyhotovené na základe písomnej žiadosti prijímateľa sociálnej služby v zmysle zákona č.448/2008 Z.z. o sociálnych službách a o zmene a doplnení zákona č.455/1991/Zb. o živnostenskom podnikaní.
	Kontrolou výšky úhrad za poskytovanú službu podľa dodatkov, uzatvorených za roky 2010 a 2011 bolo zistené, že táto  zodpovedá cene a rozsahu zmenených poskytovaných úkonov opatrovateľskej služby v zmysle uznesenia Miestneho zastupiteľstva mestskej časti Bratislava-Nové Mesto č.16/13.2 zo dňa 22.4.2009.
	Na základe vyššie uvedených zistení možno konštatovať, že administratívne úkony, súvisiace so zastavením poskytovania opatrovateľskej služby, zníženia, resp. zvýšenia úhrad za poskytovanú službu sú vykonávané v súlade s platným zákonom, resp. Zásadami určovania úhrad za poskytované opatrovateľské služby pre obyvateľov MČ B-NM na základe právoplatného rozhodnutia o odkázanosti fyzickej osoby na opatrovateľskú službu.

Záver:

Vykonanou kontrolou oddelenia sociálnych služieb MÚ B-NM zameranej na písomnú agendu spojenú s výkonom opatrovateľskej služby, poskytovanej v súlade so zákonom č. 448/2008 Z.z. o sociálnych službách a o zmene a doplnení zákona    č. 455/1991 Zb. o živnostenskom podnikaní v znení n.p. a v súlade so Zásadami určovania úhrad za poskytované opatrovateľské služby pre obyvateľov MČ B-NM neboli zistené nedostatky.
Kontrolná skupina preverila rozsiahlu agendu poskytovania opatrovateľskej služby a na základe preskúmania súvisiacich dokladov hodnotí prácu zodpovedných pracovníkov na kvalitatívne vysokej úrovni.  
	Z vykonanej kontroly bol spísaný záznam, ktorý bol prerokovaný s prednostom MÚ B-NM a poverenou vedúcou oddelenia sociálnych služieb. Nakoľko neboli zistené nedostatky, nie je potrebné k správe z kontroly prijímať žiadne ukladacie uznesenie.